Diari Oficial de la Generalitat Valenciana


Sumari del DOGV 9229, del 03-12-2021 (2021/12340)

RESOLUCIÓ de 23 de novembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i la Segregació Urbana, de concessió de les ajudes convocades mitjançant el Decret 204/2020, d'11 de desembre, del Consell, d'aprovació de bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual. Convocatòria 2021. Segona resolució.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9229

Data del DOGV
:   03-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12874


Data del document
:   23-11-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 23 de novembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i la Segregació Urbana, de concessió de les ajudes convocades mitjançant el Decret 204/2020, d'11 de desembre, del Consell, d'aprovació de bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual. Convocatòria 2021. Segona resolució. [2021/12615]  
  
Vistes les sol·licituds presentades i els antecedents que hi ha en la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, resulten els següents  
  
  
Antecedents de fet  
Primer. El Decret 204/2020, d'11 de desembre, del Consell, d'aprovació de bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual, va ser publicat en el DOGV 8975, de data 15 de desembre de 2020.  
El Reial Decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front a la Covid-19 (BOE 91, 01.04.2020), es dicta davant la situació d'emergència declarada pel Reial decret 463/2021, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
L'article 10 del citat Reial Decret llei 11/2020, determina que mitjançant Ordre del Ministeri de Transports, Mobilitat i Agenda Urbana, s'incorpore al Pla estatal d'habitatge 2018-2020, regulat en el Reial decret 106/2018, de 9 de març, un nou programa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual. Aquest mandat s'ha concretat en l'Ordre TMA/336/2020, de 9 d'abril (BOE 101, 11.04.2020) per la qual s'incorpora, substitueix i modifiquen dos programes d'ajudes del citat Pla estatal d'habitatge 2018-2021.  
Així, en virtut del que es disposa en l'apartat 5 de l'article 2 de l'Ordre TMA/336/2020, i el que s'estableix en el conveni de col·laboració subscrit entre el Ministeri de Foment i la Generalitat l'1 d'agost de 2018, per a l'execució del Pla estatal d'habitatge 2018-2021, correspon establir les bases reguladores per a la gestió de les ajudes del nou programa, que es materialitzen en el citat Decret 204/2020, d'11 de desembre, del Consell.  
Segon. D'acord amb el que s'estableix en l'article 8 del Decret 204/2020, de 24 d'abril, del Consell, a fi de facilitar a les persones sol·licitants la recopilació de la documentació que han d'acompanyar a la sol·licitud d'ajuda, es va fixar l'inici del termini per a presentar les sol·licituds el 25 de gener de 2021, a les 09.00 hores, i roman obert fins a 12.00 hores del dia 30 d'octubre de 2021, inclusivament.  
  
Tercer. Examinades les sol·licituds presentades, revisada la documentació aportada i ateses les al·legacions formulades als tres llistats publicats en la web de la Vicepresidència Segona i Conselleria d'Habitatge i Arquitectura Bioclimàtica, resulta que 1.164 sol·licituds han aportat la documentació completa el 31 d'agost de 2021, per tant, compleixen amb els requisits establits en el Decret 204/2020, de 15 de desembre, del Consell, i es troben en disposició de ser ateses, tal com estableixen les bases que regulen la convocatòria.  
  
En la concessió de les ajudes s'ha prioritzat el moment de la presentació de la sol·licitud, i es considera data de presentació aquella en què la documentació estiguera completa. I en el cas que, en esgotar-se l'import global existiren diverses persones beneficiàries amb el mateix grau de vulnerabilitat econòmica la sol·licitud de la qual s'haguera presentat en el mateix moment temporal, es prioritzen les sol·licituds presentades per dones en situació de família monoparental, víctimes de violència de gènere i les de major edat, per aquest ordre, segons estableix l'article 7, punt 4 del Decret 204/2020.  
Quart. Segons estableix l'article 10 del Decret 204/2020, que regula la instrucció del procediment, examinades les sol·licituds, l'òrgan instructor emetrà informe i formularà la proposta de concessió d'ajudes a l'òrgan competent per a resoldre, elaborada d'acord amb el que es disposa en el punt 4 de l'article 7 del Decret 204/2020, atés el criteri per a la concessió de la subvenció, fins a esgotar el crèdit disponible, que serà el del moment de la presentació de la sol·licitud, i es considerarà com a data de presentació aquella en què la documentació estiguera completa.  
  
Cinqué. El Decret 204/2020, en el seu article 3, regula el finançament d'aquestes establint que l'import global màxim estimat de les ajudes a concedir ascendeix a 5.000.000,00 euros, amb càrrec a la línia de subvenció S1729, habilitada a aquest efecte dins del programa pressupostari 431.40, Emergència residencial i funció social, Pla estatal d'habitatge 2018-2021, del capítol IV dels pressupostos de la Generalitat per al citat exercici, sense perjudici de la seua possible ampliació amb fons procedents de l'Estat o de la Unió Europea.  
Mitjançant resolució de 25 de setembre de 2020, de la Conselleria d'Hisenda i Model Econòmic, s'autoritza la generació de crèdit en determinats capítols i programes del Pressupost de la Generalitat derivats del Fons Covid-19, com a conseqüència s'autoritza la modificació de l'annex de transferències i subvencions corrents corresponents al programa 431.40.4, Emergència residencial i funció social, que implica la incorporació d'una dotació addicional de 5.000.000,00 d'euros, a més dels 7.500.000,00 d'euros que van dotar la convocatòria anterior i suposa destinar un import total de 55.610.630,00 d'euros a pal·liar els efectes de la pandèmia en els lloguers d'habitatge habitual de les persones més vulnerables.  
  
Fonaments de dret  
Únic. És competent per a resoldre sobre les sol·licituds presentades la directora general d'Emergència Residencial, Funció Social de l'Habitatge, i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident Segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019), així com el que es disposa en l'article 11 del Decret 204/2020.  
Vista la proposta de resolució dels serveis territorials d'Habitatge i Arquitectura Bioclimàtica d'Alacant, Castelló i València, amb data de 18 d'octubre de 2021, i d'acord amb el Decret 204/2020, d'11 de desembre, del Consell, la Llei 39/2015, d'1 d'octubre, del procediment administratiu comú de les administracions públiques, i altra normativa d'obligatòria i pertinent aplicació, resolc:  
  
Únic  
Concedir per import de dos milions dos-cents vint-i-un mil nou-cents seixanta-sis euros amb quatre cèntims (2.221.966,04 ?) l'ajuda corresponent a 1.164 expedients, amb càrrec a l'aplicació pressupostària 44.73.72.072.51.0, dels pressupostos de la Generalitat per a l'exercici 2021, de la línia de concessió directa S1729 d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual.  
Les sol·licituds que han resultat estimades s'indiquen en l'annex I, que s'adjunta a aquesta resolució de les quals s'ha comprovat el compliment de les obligacions fiscals, tributàries i amb la Seguretat Social que estableixen els articles 13 i 14 de la Llei 38/2003, de 17 de novembre, general de subvencions (BOE 276, 18.11.2003).  
  
Així mateix, la part beneficiària haurà d'assumir la resta d'obligacions i responsabilitats assenyalades en les bases regulades pel Decret 204/2020, pel qual s'aproven les bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual.  
De conformitat amb el que s'estableix en l'article 14 del Decret 204/2020, les persones o unitats de convivència sol·licitants de les ajudes hauran d'aportar la documentació que acredite de manera indubtable que han abonat a la part arrendadora la renda corresponent als mesos per als quals s'ha concedit l'ajuda.  
Serà justificació, tant del pagament com del destí dels fons, la transferència bancària realitzada, rebut bancari domiciliat o ingrés en efectiu en el compte de la part arrendadora. En qualsevol cas, en el document acreditatiu de pagament haurà de constar expressament la identificació completa de la persona que la realitza i de la qui ho rep, coincidint, en tot cas, qui ho rep amb la persona arrendadora i qui ho realitza amb la persona beneficiària o perceptora de l'ajuda, si fora diferent d'arrendatària; l'import de la renda abonada, i el concepte pel qual es realitza, amb indicació del mes a què correspon.  
Sobre la documentació justificativa dels pagaments la part beneficiària podrà presentar-la mitjançant el procediment telemàtic disponible en la seu electrònica de la Generalitat Valenciana (www.gva.es), o en alguna de les formes previstes en la Llei 39/2015, d'1 d'octubre, del procediment administratiu comú de les administracions públiques. El termini per a aportar la documentació justificativa del destí de la subvenció a la finalitat concedida serà de set mesos des que haguera sigut abonada l'ajuda.  
  
Contra aquesta resolució, que posa fi a la via administrativa, podrà interposar-se recurs potestatiu de reposició davant el secretari autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la seua notificació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 de novembre de 2021.- La directora general d'Emergència Residencial, Funció Social de l'Habitatge i Observatori de l'Hàbitat i la Segregació Urbana: Pura Peris García.